אין כופלין את הטלית ומטילים ציצית על כנפיה כמו שהיא כפולה. <i>(הגה: אבל צריך להטיל בד' כנפיה הפשוטים) (בית יוסף),</i>   אלא אם כן תפרה כולה ואפילו מרוח אחת.  <i>(הגה: ויש אומרים דחייבין אפילו בלא תפירה וטוב לעשות לה ציצית אבל לא לברך עליה) (הרי"ף והרא"ש והטור).</i>   הטיל ציצית על ציצית אם נתכוין לבטל הראשונה חותך הראשונה וכשרה ואם נתכוין להוסיף אף על פי שחתך אחת משתיהן פסולה.   <i>(הגה: ויש מכשירים בכל ענין וכן עיקר) (טור בשם הרא"ש ורבינו ירוחם נתיב י"ח חלק ג') וקודם שחתך הראשונות פסול בכל ענין (בית יוסף):<i></i></i>